Riżoluzzjoni leġiżlattiva tal-Parlament Ewropew tat-13 ta' Marzu 2007 dwar ir-Rakkomandazzjoni tal-Kummissjoni 2005/737/KE tat-18 ta' Ottubru 2005 dwar l-immaniġġjar transkonfinali kollettiv tad-drittijiet ta' l-awtur u d-drittijiet relatati għal servizzi mużikali online leġittimi (2006/2008(INI))



Official Journal 301 E , 13/12/2007 P. 0064 - 0069



P6_TA(2007)0064 L-immaniġġjar kollettiv transkonfinali dwar drittijiet ta' l-awtur u drittijiet relatati għas-servizzi leġittimi ta' mużika online (2005/737/KE) Riżoluzzjoni leġiżlattiva tal-Parlament Ewropew tat- 13 ta' Marzu 2007 dwar ir-Rakkomandazzjoni tal-Kummissjoni 2005/737/KE tat- 18 ta' Ottubru 2005 dwar l-immaniġġjar transkonfinali kollettiv tad-drittijiet ta' l-awtur u d-drittijiet relatati għal servizzi mużikali online leġittimi (2006/2008(INI)) Il-Parlament Ewropew, - wara li kkunsidra r-Rakkomandazzjoni tal-Kummissjoni 2005/737/KE tat- 18 ta' Ottubru 2005 dwar limmaniġġjar transkonfinali kollettiv tad-drittijiet ta' l-awtur u d-drittijiet relatati għal servizzi mużikali online leġittimi [1] (minn hawn 'il quddiem imsejħa "ir-Rakkomandazzjoni"), - wara li kkunsidra t-Trattat li jistabbilixxi l-Komunità Ewropea, b'mod partikolari l-Artikoli 95 u 151 tiegħu, - wara li kkunsidra l-Artikoli II-77 u II-82 tal-Karta dwar id-Drittijiet Fundamentali ta' l-Unjoni Ewropea, - wara li kkunsidra l-Artikolu III-181 tat-Trattat li jistabbilixxi Kostituzzjoni għall-Ewropa, - wara li kkunsidra l-ftehimiet internazzjonali fis-seħħ li japplikaw għad-drittijiet tal-mużika, jiġifieri l- Konvenzjoni ta' Ruma tas- 26 ta' Ottubru 1961 għall-Protezzjoni ta' l-Artisti, tal-Produtturi ta' Fonogrammi u ta' l-Organizzazzjonijiet ta' Xandir, il-Konvenzjoni ta' Berna għall-Protezzjoni ta' Xogħlijiet Litterarji u Artistiċi, it-Trattat dwar id-Drittijiet ta' l-Awtur tal-WIPO ta' l- 20 ta' Diċembru 1996, it- Trattat dwar ir-Rappreżentazzjonijiet u l-Fonogrammi ta' l- 20 ta' Diċembru 1996, u l-Ftehima tad- WTO dwar Aspetti tad-Drittijiet tal-Proprjetà Intellettwali Relatati mal-Kummerċ (TRIPS) tal- 15 ta' April 1994, - wara li kkunsidra l-ġabra ta' liġijiet tal-KE ("acquis communautaire") fil-qasam tad-drittijiet ta' l-awtur u drittijiet relatati li tapplika għad-drittijiet tal-mużika, speċifikament id-Direttiva 2006/115/KE tal-Parlament Ewropew u tal-Kunsill tat- 12 ta' Diċembru 2006 dwar dritt ta' kiri u dritt ta' self u dwar ċerti drittijiet relatati mad-drittijiet ta' l-awtur fil-qasam tal-proprjetà intellettwali [2], id-Direttiva tal-Kunsill 93/83/KEE tas- 27 ta' Settembru 1993 dwar il-koordinazzjoni ta' ċerti regoli dwar id-drittijiet ta' lawtur u drittijiet relatati ma' drittijiet ta' l-awtur applikabbli għal xandir bis-satellita u ritrażmissjoni bil-cable [3], id-Direttiva 2006/116/KE tal-Parlament Ewropew u tal-Kunsill tat- 12 ta' Diċembru 2006 dwar il-perjodu ta' protezzjoni ta' drittijiet ta' l-awtur u ta' ċerti drittijiet relatati [4] u d-Direttiva 2001/29/KE tal-Parlament Ewropew u tal-Kunsill tat- 22 ta' Mejju 2001 dwar l-armonizzazzjoni ta' ċerti aspetti ta' drittijiet ta' l-awtur u drittijiet relatati fis-soċjetà ta' l-informazzjoni [5], - wara li kkunsidra l-Green Paper tal-Kummissjoni Ewropea dwar id-drittijiet ta' l-awtur u d-drittijiet relatati fis-Soċjetà ta' l-Informazzjoni (COM(1995)0382), - wara li kkunsidra r-riżoluzzjoni tiegħu tal- 15 ta' Mejju 2003 dwar il-protezzjoni ta' artisti fis-settur awdjoviżiv [6], - wara li kkunsidra r-riżoluzzjoni tiegħu tal- 15 ta' Jannar 2004 dwar qafas Komunitarju għal soċjetajiet ta' mmaniġġjar kollettiv fil-qasam tad-drittijiet ta' l-awtur u d-drittijiet relatati [7], - wara li kkunsidra l-Komunikazzjoni tal-Kummissjoni tas- 16 ta' April 2004 dwar l-Immaniġġjar tad- Drittijiet ta' l-Awtur u Drittijiet Relatati fis-Suq Intern (COM(2004)0261), - wara li kkunsidra r-riżoluzzjoni tiegħu tal- 5 ta' Lulju 2006 dwar l-implimentazzjoni tal-Programm Komunitarju ta' Liżbona: aktar riċerka u innovazzjoni — investiment għat-tkabbir u l-impjiegi: Approċċ komuni [8], - wara li kkunsidra r-riżoluzzjoni tiegħu tas- 6 ta' Lulju 2006 dwar il-libertà ta' l-espressjoni fuq l-Internet [9], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Affarijiet Legali u l-opinjoni tal-Kumitat għall-Kultura u l- Edukazzjoni (A6-0053/2007), A. billi l-Kummissjoni naqqset li twettaq proċess ta' konsultazzjoni wiesa' u bir-reqqa mal-partijiet interessati u mal-Parlament qabel adottat ir-Rakkomandazzjoni; billi l-kategoriji kollha ta' detenturi ta' drittijiet għandhom ikunu kkonsultati dwar kwalunkwe attività regolatorja f'dan il-qasam fil-futur sabiex tiġi żgurata rappreżentanza ġusta u bbilanċjata ta' l-interessi, B. billi n-nuqqas tal-Kummissjoni li tinvolvi lill-Parlament formalment hija inaċċettabbli, partikolarment meta titqies ir-riżoluzzjoni tal-Parlament tal- 15 ta' Jannar 2004 msemmija hawn fuq, ladarba r-Rakkomandazzjoni evidentement tmur lil hinn mis-sempliċi interpretazzjoni jew suppliment tar-regoli eżistenti, C. billi huwa inaċċettabbli li ngħażel approċċ ta' soft law mingħajr konsultazzjoni minn qabel u mingħajr l-involviment formali tal-Parlament u l-Kunsill, b'hekk ġie evitat il-proċess demokratiku, speċjalment minħabba li l-inizjattiva meħuda diġà infuwenzat deċiżjonijiet fis-suq għad-detriment potenzjali talkompetizzjoni u d-diversità kulturali, D. billi r-rakkomandazzjoni għandha sempliċement il-ħsieb li tirregola l-bejgħ online ta' reġistrazzjonijiet mużikali, imma — minħabba l-mod impreċiż kif tpoġġa l-kliem — tista' tiġi applikata wkoll għal servizzi online oħra (pereżempju servizzi ta' xandir) li jinkludu reġistrazzjonijiet mużikali; billi n-nuqqas ta' ċarezza li jirriżulta dwar l-applikabilità ta' sistemi ta' liċenzjar li jvarjaw iwassal għal inċertezza legali u jinvolvi żvantaġġi b'mod partikulari għal sistemi ta' xandir online, E. billi hemm riskju li d-detenturi tad-drittijiet li jikkonformaw mar-rakkomandazzjoni f'dak li għandu x'jaqsam mad-drittijiet online interattivi tagħhom se jċaħħdu lill-amministraturi kollettivi tad-drittijiet (CRMs) lokali minn drittijiet oħra (pereżempju ta' dawk relatati max-xandir), biex b'hekk utenti ta' dawk id-drittijiet jitwaqqfu milli jiksbu drittijiet ta' utent għal repertorju diversifikat mill-istess CRM uniku, F. billi huwa inaċċettabbli li l-Kummissjoni għandha l-intenzjoni li tadotta rakkomandazzjoni dwar issistema attwali ta' kumpens ġust għal kopja privata, kif imsemmi fl-Artikolu 5(2)(b) tad-Direttiva 2001/29/KE, biex b'hekk għal darb'oħra jkun qed jiġi evitat il-proċess demokratiku applikabbli għarregolar tad-drittijiet ta' l-awtur u d-drittijiet relatati, G. billi huwa importanti li jkun evitat it-theddid possibbli u li jintlaħaq bilanċ raġonevoli bejn id-drittijiet u l-interessi tad-diversi partijiet li għandhom sehem fil-qasam; H. billi l-mużika mhix merkanzija u l-amministraturi kollettivi tad-drittijiet huma l-biċċa l-kbira organizzazzjonijiet mingħajr skop ta' qligħ, u billi l-introduzzjoni ta' sistema bbażata fuq kompetizzjoni kontrollata ti sta' ma tkunx fl-interessi tad-detenturi tad-drittijiet jew tal-promozzjoni tad-diversità kulturali u tal-kreattività, I. billi s-CRMs nazzjonali għandu jibqa' jkollhom irwol importanti x'jaqdu fil-forniment ta' appoġġ għallpromozzjoni ta' detenturi ta' drittijiet ġodda u minoritarji, għad-diversità kulturali, għall-kreattività u għar-repertorju lokali, fatt li jassumi minn qabel li s-CRMs nazzjonali għandhom iżommu d-dritt li jiċċarġjaw drittijiet kulturali, J. billi n-netwerk eżistenti tas-CRMs nazzjonali għandu rwol importanti fil-forniment ta' appoġġ finanzjarju għall-promozzjoni ta' repertorju Ewropew ġdid u minoritarju u billi dan m'għandux jintilef; K. billi kompetizzjoni ikbar, iżda kkontrollata, fl-immaniġġjar kollettiv tad-drittijiet ta' l-awtur u tad-drittijiet relatati fis-settur tal-mużika online ti sta' tkun ta' benefiċċju għall-partijiet kollha u ti sta' sservi ta' pedament għad-diversità kulturali, dejjem sakemm tkun ġusta u trasparenti u sakemm dik il-kompetizzjoni tikkonċerna biss il-kwalità u l-prezz tal-forniment tas-servizz partikolari mingħajr ma taffettwa lvalur tad-drittijiet, L. billi hemm tħassib dwar l-effetti negattivi potenzjali ta' xi dispożizzjonijiet tar-Rakkomandazzjoni dwar repertorji lokali u dwar id-diversità kulturali meta wieħed jikkunsidra r-riskju potenzjali li tkun aġevolata konċentrazzjoni ta' drittijiet fis-CRMs ikbar, u billi l-impatt ta' kwalunkwe inizjattiva għall-introduzzjoni ta' kompetizzjoni bejn amministraturi tad-drittijiet biex jattiraw id-detenturi tad-drittijiet li l-aktar joffru qligħ iridu jkunu eżaminati u mwieżna fid-dawl ta' l-effetti ħżiena ta' tali approċċ fuq detenturi iżgħar ta' drittijiet, fuq CRMs ta' daqs żgħir u medju u fuq id-diversità kulturali, M. billi l-kapaċità tad-detenturi tad-drittijiet u l-utenti li jagħżlu CRM indipendentement mill-Istat Membru li jkunu fih trid: - tkun akkumpanjata mill-miżuri xierqa biex tiġi salvagwardjata u promossa d-diversità ta' l-espressjoni kulturali, b'mod speċifiku billi jiġu offerti lill-utenti, permezz ta' l-istess soċjetà unika ta' mmaniġġjar kollettiv, repertorji kbar u diversifikati, inklużi repertorji lokali u speċjalizzati u b'mod partikolari r-repertorju dinji għas-servizzi tax-xandara, - tiżgura li d-detenturi kollha tad-drittijiet, irrispettivament miċ-ċittadinanza jew residenza tagħhom, jirċievu sehem ġust tar-royalties b'mod kemm jista' jkun dirett u ekwu, u kif ukoll d-drittijiet demokratiċi sħaħ biex jipparteċipaw fi kwistjonijiet ta' gvernar fis-CRMs konċernati, - ma tippermettix li d-detenturi tad-drittijiet li l-aktar joffru qligħ isaħħu d-dominanza tagħhom għad-detriment tad-detenturi tad-drittijiet li jaqilgħu inqas, jew għad-detriment tad-detenturi taddrittijiet li jippubblikaw xogħlijiethom taħt liċenzji b'xejn u għal kontenut miftuħ, - ma ddgħajjifx it-trattament ekwu tad-detenturi kollha ta' drittijiet, u billi s-soċjetà saret aktar sinjura permezz tal-qawmien ta' teknoloġiji ġodda li pprovdew metodi ġodda għall-konsum u d-distribuzzjoni ta' xogħlijiet mużikali u kontenut ieħor online, u billi, għalhekk hemm bżonn li tinħoloq sitwazzjoni fejn jidhru u jitqiesu l-interessi tal-partijiet kollha konċernati, inkluż l-utent aħħari, N. billi s-sistema eżistenti ta' ftehimiet reċiproċi u tal-ġbir reċiproku ta' royalties għandha tinżamm sabiex il-kompetizzjoni tiġi introdotta fuq il-bażi ta' l-effiċjenza u l-kwalità tas-servizzi li jistgħu joffru s-CRMs u s-sehem perċentwali rappreżentat mill-ispejjeż amministrattivi, u utenti impenjati fil-bejgħ online ta' reġistrazzjonijiet mużikali huma liċenzjati fuq il-bażi tat-tariffa applikabbli fil-pajjiż fejn se jseħħ l-att ta' konsum tad-dritt ta' l-awtur mill-utent individwali u billi l-Istati Membri, b'koerenza sħiħa mar-regoli għax-xandir transkonfinali stabbiliti fid-Direttiva 93/83/KEE dwar xandir bis-satellita u ritrażmissjoni bil-cable, għandhom joħolqu ċertezza legali għal min jipprovdi servizzi online apparti l-bejgħ online ta' mużika u għandhom jippermettu li utenti oħra ta' dan it-tip japplikaw għall-kunsensi legali meħtieġa u jħallsu kif dovut royalties ekwi lill-kategoriji kollha ta' detenturi ta' drittijiet skond kundizzjonijiet ġusti, raġonevoli u li ma jiddiskriminawx, O. billi s-sistema ta' ftehimiet ta' rappreżentazzjoni reċiproka għandha tinżamm, peress li tippermetti lillutenti individwali u kummerċjali kollha biex bla diskriminazzjoni jkollhom aċċess indaqs għar-repertorju dinji, tiżgura ħarsien aħjar għad-detenturi tad-drittijiet, tiggarantixxi diversità kulturali reali u tistimula kompetizzjoni ġusta fis-suq intern; P. billi s-CRMs għandhom ikunu ħielsa li jipprovdu liċenzji pan-Ewropej u għal ħafna repertorji għall-użu transkonfinali u l-użu online, għall-użu fit-telefonija mobbli u f'netwerks diġitali oħra lill-utenti kummerċjali bbażati fi kwalunkwe post fl-UE fejn qegħdin f'pożizzjoni adattata biex jamministraw l-utilizzazzjoni tad-drittijiet liċenzjati, u billi liċenzji multiterritorjali ta' dan it-tip għandhom jingħataw fuq kundizzjonijiet negozjati b'mod ġust mingħajr diskriminazzjoni bejn l-utenti, biex tiġi żgurata l-interoperabilità bejn pjattaformi teknoloġiċi differenti sabiex il-prassi ta' liċenzjar tas-CRM ma tirriżultax f'tagħwiġ fil-kompetizzjoni fost l-utenti differenti tad-drittijiet u l-mezzi ta' trażmissjoni teknoloġika differenti u li m'humiex interoperabbli, Q. billi l-eżistenza ta' "one-stop shops" minn fejn utenti kummerċjali jistgħu jiksbu liċenzja li tkopri rrepertorju dinji għat-territorji li jeħtieġu, flimkien ma' grad għoli ta' protezzjoni għas-sidien tad-drittijiet billi jiġi evitat il-'forum-shopping' (utenti li jfittxu s-CRM li tipprovdi l-orħos liċenzji), għandha tkun fiċċentru tal-koperazzjoni mill-qrib bejn is-CRMs; billi, sabiex jinżamm one-stop shop, is-sistema eżistenti ta' ġbir reċiproku tar-royalties għandha tinżamm, flimkien ma' grad għoli ta' protezzjoni għall-utenti tad-drittijiet, sabiex tkun evitata pressjoni negattiva fuq id-dħul, filwaqt li jkun żgurat ukoll li ma jingħatawx mandati esklussivi mhux mixtieqa li jfixklu l-kompetizzjoni ġusta, R. billi, b'mod speċjali fir-rigward ta' l-abbużi possibbli ta' monopolji, hemm bżonn ta' gvernar aħjar ta' xi CRMs permezz ta' solidarjetà, trasparenza, non-diskriminazzjoni, rappreżentanza ġusta u bilanċjata ta' kull kategorija ta' detenturi ta' drittijiet, u ta' regoli dwar responsabilità mtejbin flimkien ma' mekkaniżmi ta' kontroll xierqa fl-Istati Membri; billi s-CRMs għandhom jipprovdu s-servizzi tagħhom fuq ilbażi tat-tliet prinċipji ewlenin ta' effiċjenza, ekwità u trasparenza, S. billi, kull meta d-drittijiet ikunu mmaniġġjati b'mod kollettiv, għandhom jiddaħħlu mekkaniżmi ekwi u effettivi għas-soluzzjoni ta' tilwim fl-Istati Membri sabiex jiġi żgurat li d-detenturi tad-drittijiet u l-utenti jkollhom aċċess għal mezz biex tintlaħaq soluzzjoni għat-tilwim, bla ħsara għad-dritt ta' kulħadd għal stħarriġ ġudizzjarju, u billi, b'konsegwenza, għandhom jiddaħħlu mekkaniżmi għas-soluzzjoni ta' tilwim ekwi, imparzjali u effettivi, bażati fuq kriterji ċari u relevanti għall-partijiet li għandhom sehem filqasam, T. billi l-Kummissjoni għandha twettaq evalwazzjoni ta' l-impatt bir-reqqa bażata fuq "data" korretta u kompluta dwar l-iżvilupp u l-implimentazzjoni ta' ftehimiet u arranġamenti biex jittejbu r-riżultati possibbli u biex jiġu evalwati r-riskji ta' liċenzjar multiterritorjali u ta' ħafna repertorji għas-servizzi ta' mużika online, waqt li titqies b'mod sħiħ id-dimensjoni kulturali, ekonomika u soċjali, U. billi hemm bżonn ta' għodod komuni u parametri li jistgħu jitqabblu bejniethom u tal-koordinazzjoni ta' l-oqsma ta' attività tas-CRMs sabiex titjieb il-koperazzjoni bejn is-CRMs u jitqies l-iżvilupp tas-soċjetà ta' l-informazzjoni, V. billi kwalunkwe sforz magħmul biex tkun stimulata l-kompetizzjoni fis-suq intern u biex tiġi promossa d-distribuzzjoni internazzjonali tax-xogħlijiet mużikali Ewropej, indipendentement minn liema CRM timmaniġġja d-dritt ta' l-awtur, jintlaqa' bi pjaċir, filwaqt li wieħed iżomm f'moħħu li kull repertorju, indipendentement minn jekk ikunx magħruf b'mod wiesa' jew le, għandu jkun itrattat b'mod ugwali, W. billi, waqt li r-Rakkomandazzjoni hija intenzjonata biex tkopri biss il-bejgħ online ta' reġistrazzjonijiet mużikali, il-mod wiesa' kif tpoġġa l-kliem fiha jkopri wkoll servizzi online oħra (bħas-servizzi ta' xandara) li jinzertaw li jinkludu mużika minn reġistrazzjonijiet ta' dan it-tip, imma li jistgħu jbatu minħabba l-inċertezza legali li toħloq ir-Rakkomandazzjoni dwar liema reġim ta' liċenzjar jista' japplika għal servizzi ta' dan it-tip, u billi s-soluzzjonijiet teknoloġiċi li se jiġu applikati fis-suq intern jridu jagħmlu mezz li kollox ikun bil-miftuħ u interoperabbli f'suriet li jservu biex iħarsu lill-konsumatur u mhux biss lid-detenturi tad-drittijiet, X. billi kompetizzjoni akbar fl-immaniġġjar kollettiv tad-drittijiet ta' l-awtur u tad-drittijiet relatati fl-industrija tal-mużika tista', jekk tkun ġusta u trasparenti u fiċ-cirkustanzi t-tajba, tissalvagwardja l-pożizzjoni ta' l-awturi fl-Ewropa (inklużi l-awturi lokali u r-repertorji minoritarji) u tħeġġeġ id-diversità kulturali fl- Ewropa, Y. billi l-Kummissjoni għandha tassessja inizjattivi xierqa biex ikompli jiġi żgurat aċċess pubbliku wiesa' għar-repertorji, inklużi dawk iżgħar jew lokali, bi qbil mal-Konvenzjoni ta' l-UNESCO dwar il-Ħarsien u l-Promozzjoni tad-Diversità ta' l-Espressjonijiet Kulturali, minħabba n-natura partikulari ta' l-era diġitali iżda waqt li jitqiesu wkoll l-impatti diretti u indiretti li dan se jkollu fuq il-pożizzjoni globali ta' l-awturi u fuq id-diversità kulturali. 1. Jistieden lill-Kummissjoni biex tagħmilha ċara li r-Rakkomandazzjoni ta' l-2005 tapplika esklussivament għall-bejgħ online ta' reġistrazzjonijiet mużikali, biex kemm jista' jkun malajr tippreżenta — wara li tikkonsulta mill-qrib mal-partijiet interessati — proposta għal direttiva qafas flessibbli li għandha tiġi adottata mill-Parlament u l-Kunsill b'kodeċiżjoni bl-intenzjoni li jiġi rregolat l-immaniġġjar kollettiv tad-drittijiet ta' l-awtur u d-drittijiet relatati fir-rigward tas-servizzi mużikali online transkonfinali, waqt li titqies l-ispeċifiċità ta' l-era diġitali u waqt li jiġu salvagwardjati d-diversità kulturali Ewropea, il-partijiet li għandhom sehem żgħir fil-qasam u r-repertorji lokali, fuq il-bażi ta' trattament indaqs; 2. Jenfasizza li l-bażi tal-konsultazzjoni tal-Kummissjoni tal-partijiet interessati għandha jkollha bażi kemm jista' jkun wiesgħa, waqt li fid-diskussjoni tagħha jiġu inklużi l-għażliet l-oħra kollha, u mhux biss dawk stipulati fir-Rakkomandazzjoni u fid-Dokument ta' Ħidma ta' l-Istaff tal-Kummissjoni intitolat "Studju dwar inizjattiva Komunitarja dwar l-immaniġġjar kollettiv transkonfinali tad-drittijiet ta' l-awtur" tas- 7 ta' Lulju 2005; 3. Jifhem u jappoġġja d-dispożizzjonijiet dwar il-possibilità eżistenti għad-detenturi tad-drittijiet li jagħżlu amministratur kollettiv tad-drittijiet, li jistabbilixxu d-drittijiet online fdati lilhom u l-kamp ta' applikazzjoni territorjali tagħhom u d-dritt li jirtiraw id-drittijiet mis-CRM jew li jgħadduhom lil CRM ieħor, u jenfasizza limportanza li titqies l-effiċjenza tal-koperazzjoni bejn is-CRMs biex jitħarsu wkoll l-interessi ta' detenturi iżgħar u lokali tad-drittijiet u b'hekk biex tiġi salvagwardjata d-diversità kulturali; 4. Jikkunsidra wkoll li l-interessi ta' l-awturi u għalhekk tad-diversità kulturali fl-Ewropa jkunu moqdija laħjar bl-introduzzjoni ta' sistema kompetittiva ġusta u trasparenti li tevita pressjoni negattiva fuq id-dħul ta' l-awturi; 5. Jistieden lill-Istati Membri u lis-CRMs biex jiżguraw rappreżentanza ġusta tal-kategoriji kollha taddetenturi tad-drittijiet fis-CRMs u b'hekk il-parteċipazzjoni bilanċjata tagħha fil-proċess intern ta' teħid ta' deċiżjonijiet; 6. Jenfasizza li d-direttiva proposta m'għandha bl-ebda mod iddgħajjef il-kompetittività tan-negozji kreattivi tas-settur, l-effettività tas-servizzi pprovduti mis-CRMs jew il-kompetittività tan-negozji ta' l-utenti — b'mod partikolari d-detenturi tad-drittijiet u l-utenti ż-żgħar — u għandha: - tiggarantixxi livell għoli ta' protezzjoni u trattament ugwali lid-detenturi tad-drittijiet, - tiżgura li, bħala parti mill-qafas legali Ewropew jew "acquis communautaire" fir-rigward tad-drittijiet ta' proprjetà intelletwali, id-dispożizzjonijiet legali jkollhom impatt ta' vera, sinifikanti u xieraq fuq il-ħarsien effettiv tal-kategoriji kollha tad-detenturi tad-drittijiet, li għandhom ikunu suġġetti għal assessjar regolari u, fejn hemm bżonn, għal eżami mill-ġdid, - tkun ibbażata fuq is-solidarjetà u bilanċ xieraq u ekwu bejn id-detenturi tad-drittijiet fi ħdan is-CRMs, - tenfasizza l-użu ta' soluzzjonijiet alternattivi għal tilwim, sabiex il-partijiet involuti kollha jingħataw ilpossibilità li jevitaw proċeduri legali mtawla u għaljin waqt li jiġi żgurat trattament ġust għad-detenturi u l-utenti, - tipprovdi għal tmexxija demokratika, trasparenti u responsabbli fis-CRMs, billi fost oħrajn tistabbilixxi standards minimi għal strutturi organizzattivi, trasparenza, rappreżentanza, regoli għad-distribuzzjoni tad-drittijiet ta' l-awtur, kontabilità u rimedji legali, - tiżgura trasparenza komprensiva fis-CRMs, b'mod partikulari fir-rigward tal-bażi li fuqha huma kkalkulati t-tariffi, l-ispejjeż amministrattivi u l-istruttura tal-provvista u, fejn ikun hemm bżonn għal dak liskop, tistipula regoli għar-regolar u s-superviżjoni tas-CRMs, - tippromwovi l-kreattività u d-diversità kulturali, - tippermetti biss kompetizzjoni ġusta u kkontrollata, mingħajr restrizzjonijiet territorjali, iżda bil-kriterji kwalitattivi neċessarji u xierqa għall-immaniġġjar kollettiv tad-drittijiet ta' l-awtur u l-ippreżervar talvalur tad-drittijiet, - tevita pressjoni negattiva fuq il-livelli tar-royalties billi tiżgura li l-utenti jingħataw liċenzja skond il-bażi tat-tariffa applikabbli fil-pajjiż fejn se jseħħ il-konsum tax-xogħol kopert bi dritt ta' l-awtur (l-hekk imsejjaħ "pajjiż ta' destinazzjoni"), u tgħin biex jinkiseb livell xieraq ta' royalties għad-detenturi taddrittijiet, - tippreżerva l-irwol kulturali u soċjali tas-CRMs waqt li jiġi żgurat li jamministraw il-finanzi tad-detenturi tad-drittijiet u jipprovdu servizzi lill-utenti u lid-detenturi tad-drittijiet b'tali mod li jiġi żgurat kemm jista' jkun li huma mħarsa, - għal raġunijiet ta' effiċjenza, tippromwovi skambji ta' informazzjoni u tistipula obbligu għall-utenti u lprodutturi kummerċjali li juru lis-CRMs, fuq bażi ta' aċċess ħieles, l-informazzjoni kompluta u preċiża li jista' jkun hemm bżonn biex tippermettilhom jidentifikaw lid-detenturi tad-drittijiet u biex jamministraw id-drittijiet tagħhom kif suppost, - tipprovdi utenti bi grad għoli ta' ċertezza legali u tippreżerva d-disponibilità tar-repertorju globali permezz ta' liċenzji disponibbli minn kwalunkwe CRM fl-UE u permezz ta' pjattaformi teknoloġiċi interoperabbli, - tqis l-interessi ta' l-utenti u tas-suq, u b'mod partikulari tiżgura li l-utenti ta' daqs żgħir u medju jkollhom protezzjoni legali xierqa u, fil-każ ta' tilwim, li jkunu fis-seħħ mekkaniżmi effettivi u mhux għaljin għas-soluzzjoni ta' tilwim u li ma jtaqqlux lill-utenti bi spejjeż legali mhux raġonevoli, - trawwem il-kapaċità tad-detenturi li jiżviluppaw ġenerazzjoni ġdida ta' mudelli għal-liċenzjar kollettiv għall-mużika fl-UE kollha għal użi online aktar adatti għall-ambjent online, fuq il-bażi ta' ftehmiet reċiproċi u l-ġbir reċiproku tar-royalties, waqt li jiġi żgurat li d-detenturi tad-drittijiet ma jabbużawx mill-pożizzjoni tagħhom biex jipprevjenu "one-stop-shop" għal-liċenzjar kollettiv tar-repertorju dinji, - tikkapitalizza fuq l-applikazzjonijiet fis-suq ta' miżuri u pjattaformi teknoloġiċi miftuħa u interoperabbli li huma kapaċi li jħarsu lid-detenturi tad-drittijiet, u li jippermettu li l-konsumatur jagħmel użu normali ta' kontenut leġittimu li jkunu kisbu legalment, u li jiżviluppaw mudelli kummerċjali ġodda fis-soċjetà ta' l-informazzjoni, - tissodisfa b'mod adegwat il-ħtiġijiet futuri ta' suq online razzjonalizzat mingħajr ma toħloq theddida għall-kompetizzjoni ġusta u d-diversità kulturali, jew għall-valur tal-mużika, - tqis il-forom differenti ta' servizzi online leġittimi ta' mużika u tistipula regoli speċifiċi biex jitrawwem liżvilupp tagħhom; - tiggarantixxi l-effiċjenza u l-koerenza tas-sistemi ta' liċenzjar (pereżempju billi tippermetti lix-xandara jiksbu d-drittijiet bi qbil mal-leġiżlazzjoni dwar id-drittijiet ta' l-awtur fl-Istat Membru minn fejn joriġina l-programm konċernat) u tissimplifika l-estensjoni ta' ftehimiet kollettivi eżistenti sabiex jinkludu ddistribuzzjoni online interattiva ta' kontenut eżistenti (pereżmpju "podcasting"), - tevita ċ-ċentralizzazzjoni żejda tas-setgħat tas-suq u tar-repertorji billi tiżgura li l-mandati esklussivi ma jistgħux jingħataw lil CRM waħedha jew lil ftit wisq CRMs mid-detenturi ewlenin tad-drittijiet, biex b'hekk ikun garantit li r-repertorju globali jibqa' disponibbli għas-CRMs kollha għall-għoti ta' liċenzji lill-utenti, - tippermetti li l-utenti jiksbu liċenzji pan-Ewropej minn kwalunkwe CRM li tkopri r-repertorju globali, - tippreżerva s-sistema ta' ġbir reċiproku tar-royalties mis-CRMs għall-membri tagħhom, - tintroduċi kompetizzjoni fuq il-bażi ta' l-effiċjenza u l-kwalità tas-servizzi li s-CRMs jistgħu joffru u mhux fuq il-bażi ta' remunerazzjoni li jipprovdu lid-detenturi tad-drittijiet; 7. Barra minn hekk, iqis li biex jiġi żgurat it-tħaddim sħiħ u komplet tas-sistema ta' reċiproċità għall-ġid tas-sidien kollha tad-drittijiet, huwa kruċjali li tiġi pprojbita kull forma ta' mandat esklussiv bejn issidien ewlenin tad-drittijiet u s-CRMs għall-ġbir dirett tar-royalties fl-Istati Membri kollha, għax dan iwassal għall-estinzjoni f'qasir żmien tas-CRMs nazzjonali u tiddgħajjef il-pożizzjoni tar-repertorji minoritarji u tad-diversità kulturali fl-Ewropa; 8. Jappoġġja l-idea li CRM għandu jkun ħieles li jipprovdi lill-utenti kummerċjali bbażati kullimkien fl- Unjoni Ewropea liċenzji pan-Ewropej u għal varjetà ta' repertorji biex jiġu użati online (inklużi l-użi ta' telefonija mobbli), skond termini ġusti u nnegozjati individwalment u bla diskriminazzjoni bejn l-utenti; jistieden lill-Kummissjoni biex twettaq evalwazzjoni ta' l-impatt ta' liċenzja globali għal servizzi online u ta' l-effetti tagħha fuq is-sitwazzjoni ekonomika u soċjali ta' l-awturi 9. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-gvernijiet u lill-parlamenti ta' l-Istati Membri. [1] ĠU L 276, 21.10.2005, p. 54. [2] ĠU L 376, 27.12.2006, p. 28. [3] ĠU L 248, 6.10.1993, p. 15. [4] ĠU L 372, 27.12.2006, p. 12. [5] ĠU L 167, 22.6.2001, p. 10. [6] ĠU C 67 E, 17.3.2004, p. 293. [7] ĠU C 92 E, 16.4.2004, p. 425. [8] Testi Adottati, P6_TA(2006)0301. [9] Testi Adottati, P6_TA(2006)0324. --------------------------------------------------